ရန်ကို မေတ္တာ၊ မင်းမှာ လက်ဆောင်

ရန်ကို မေတ္တာ၊ မင်းမှာ လက်ဆောင် သည် မြန်မာဆိုရိုးစကား ဖြစ်သည်။

အဓိပ္ပာယ်

“ရန်ကို မေတ္တာ၊ မင်းမှာ လက်ဆောင်” ဆိုသည်မှာ လူမှုဆက်ဆံရေးတွင် အသုံးပြုနိုင်သော နည်းလမ်းနှစ်ခုကို ဖော်ပြသော ဆိုရိုးစကားဖြစ်သည်။

   “ရန်ကို မေတ္တာ” ဆိုသည်မှာ ရန်သူ သို့မဟုတ် ရန်ငြိုးထားသူကို အောင်မြင်လိုပါက “မေတ္တာ” (ချစ်ခြင်းမေတ္တာ၊ စာနာထောက်ထားမှု) ဖြင့် တုံ့ပြန်ခြင်းဖြင့် ရန်ငြိုးကို ပြေပျောက်စေနိုင်သည်ဟု ဆိုလိုသည်။ မေတ္တာသည် ရန်ငြိုးကို အောင်နိုင်သော အကောင်းဆုံးနည်းလမ်းဖြစ်သည်ဟု ယူဆကြသည်။
   “မင်းမှာ လက်ဆောင်” ဆိုသည်မှာ မင်း သို့မဟုတ် အာဏာရှိသူတစ်ဦး၏ နှစ်သက်မှုကို ရရှိလိုပါက “လက်ဆောင်” (လက်ဆောင်ပဏ္ဏာ) ဆက်သခြင်းဖြင့် ရရှိနိုင်သည်ဟု ဆိုလိုသည်။ ရှေးခေတ်ကာလများတွင် မင်းနှင့် အာဏာရှိသူများကို လက်ဆောင်ဆက်သခြင်းသည် သာမန်ထုံးစံတစ်ခုဖြစ်သည်။

ဤဆိုရိုးစကားသည် လူမှုဆက်ဆံရေးတွင် မတူညီသော နည်းလမ်းများ အသုံးပြုနိုင်ကြောင်းကို ဖော်ပြသည်။ ရန်သူကို မေတ္တာဖြင့် တုံ့ပြန်နိုင်သကဲ့သို့ အာဏာရှိသူကို လက်ဆောင်ဖြင့် ချဉ်းကပ်နိုင်သည်ဟု ဆိုလိုသည်။ “ရန်ကိုမေတ္တာ၊ မင်းမှာလက်ဆောင်၊ ပြီးစီးအောင်၏၊ လူ့ဘောင်ရှေးက၊ ဆိုကြသော့တိုင်း” ဟူ၍လည်း အသုံးပြုသည်။

ကိုးကားချက်များ

   "ရန်ကို အောင်စေလိုသော်မေတ္တာ၊ မငို်းက ချ စ်စေလိုသော် လက်ဆောင်၊" [၁၁၄၇-ခန့်] ဟံချုပ်။ ၂၂၅။
   "ရန်ကိုမေတ္တာ၊ မင်းမှာလက်ဆောင်၊ ပြီးစီးအောင်၏၊ လူ့ဘောင်ရှေးက၊ ဆိုကြသော့တိုင်း၊" [၁၂၆၆] မဃ ၂၀၇။

ကိုးကား

Category:မြန်မာဆိုရိုးစကားများ